Moje Đakovo

Predbožićni susret za osobe s invaliditetom đakovačke regije
2025-12-20 15:00 - 17:00 (Europe/Zagreb) | Dvorana Florentini, Frankopanska ul. 5c, Đakovo, Hrvatska, Croatia (Local Name: Hrvatska)
Predbožićni susret za osobe s invaliditetom đakovačke regije održat će se u subotu, 20. prosinca u 15 sati u Dvorani „Florentini“ Doma duhovne pomoći Milosrdnih sestara sv. Križa, Frankopanska 5a, Đakovo.
Misno slavlje predvodi đakovačko-osječki nadbiskup metropolit Đuro Hranić.
Foto: Grad Đakovo

Podjela poklona u trgovačkom centru Đakovo Centar
2025-12-20 10:00 - 12:00 | Đakovo Centar, Đakovo Centar, Đakovo, Hrvatska, 31400, Croatia (Local Name: Hrvatska)
Đakovo Centar, omiljeno odredište za shopping i zabavu u Đakovu, i ove se godine priprema za posebno blagdansko iznenađenje koje će razveseliti najmlađe i njihove obitelji. U subotu, 20. prosinca, s početkom u 10:00 sati, posjetitelje će dočekati gost koji nosi crvenu odjeću, bijelu bradu i vreću punu darova za djecu – Djed Božićnjak!
Ova čarobna manifestacija bit će savršena prilika za sve posjetitelje da dožive pravu božićnu čaroliju i stvore nezaboravne uspomene s Djedom Božićnjakom. Đakovo Centar želi razveseliti djecu te stvoriti toplu i ugodnu blagdansku atmosferu za sve svoje posjetitelje.
Djed Božićnjak bit će prisutan kako bi dijelio darove djeci koja ga dođu pozdraviti, a roditelji su pozvani da dovedu svoje najmlađe i uživaju u ovoj posebnoj prigodi. Očekuje se puno smijeha, veselja i božićnog duha, kao i nezaboravno iskustvo za djecu koja su se tijekom godine trudila biti dobra.
Pokloni se dijele do isteka zaliha, a jedini uvjet je ostvarena kupnja toga dana u jednoj od trgovina Đakovo Centra. Osim toga, sva će se djeca moći fotografirati s Djedom Božićnjakom i ponijeti kući lijepu uspomenu na ovaj blagdanski susret.
Posebno veselje očekuje se jer će se Djedi Božićnjaku pridružiti i medo Boo Boo u svom božićnom izdanju, koji će dodatno razveseliti mališane i upotpuniti blagdansku atmosferu.
Đakovo Centar poziva sve građane i posjetitelje da se pridruže ovom veselom događanju i zajedno dožive trenutke radosti, ljubavi i zajedništva uoči Božića.

Plesno-glazbeni Advent u Plesnom centru Flash
2025-12-19 18:30 - 21:30 | Korzo, Korzo, Đakovo, Hrvatska, 31400, Croatia (Local Name: Hrvatska)
U Đakovu se ovoga prosinca sprema posebno adventsko događanje koje spaja ples, glazbu i zajedništvo. Plesno-glazbeni advent održat će se u petak, 19. prosinca, s početkom u 18:30 sati, u prostoru Plesnog centra Flash na adresi Pape Ivana Pavla II. 9.
Posjetitelji će imati priliku uživati u programu koji donosi spoj umjetničkog izražaja, blagdanskog raspoloženja i zajedničkog druženja. Organizatori pozivaju sve ljubitelje plesa, glazbe i adventske čarolije da postanu dio ove priče i pridruže im se u stvaranju ugodne predblagdanske atmosfere.
Ulaz na događaj je slobodan, no broj mjesta je ograničen, pa se preporučuje dolazak na vrijeme.
Događaj organiziraju Plesni Centar Flash i Grad Đakovo, koji zajednički donose još jedan sadržaj vrijedan posjeta u adventskom vremenu.

Sasvim običan kviz vol. 7
2025-12-18 19:30 - 22:00 | HNK Đakovo Croatia, HNK Đakovo Croatia, Đakovo, Hrvatska, 31400, Croatia (Local Name: Hrvatska)
Stiže nam šesto izdanje „Sasvim običnog kviza“!
Pripremi se za smijeh, izazovna pitanja i nezaboravne trenutke u društvu najboljih ekipa.
Prijavi ekipu, zauzmi mjesto i pokaži što znaš – a najvažnije, dođi po dobru zabavu!
Vidimo se na popularnom Pazarištu, u kafiću na igralištu HNK Đakovo Croatia
Četvrtak, 18. prosinca 2025.
Početak u 19:30 sati
Prijavit se možete ovdje: https://forms.gle/G9xUaxbFgXv2ZNgHA

Izložba - "Najljepše božićne slike na svijetu"
2025-12-18 11:00 - 2026-01-10 17:00 | Spomen-muzej biskupa Josipa Jurja Strossmayera, Spomen-muzej biskupa Josipa Jurja Strossmayera, Đakovo, Hrvatska, 31000, Croatia (Local Name: Hrvatska)
Najljepše božićne slike na svijetu – naziv je izložbe fotografija freski đakovačke katedrale autora Mihaela Kelbasa koja će biti otvorena u četvrtak, 18. prosinca u 11 sati u galerijskom prostoru Spomen-muzeja biskupa Strossmayera u Đakovu.
Organizatori izložbe su Spomen-muzej i Srednja strukovna škola Antuna Horvata Đakovo, a izložba je dio programa Svome gradu za blagdane. Bit će otvorena do 10. siječnja 2026.

Humanitarni božićni sajam u Dječjem vrtiću Đakovo (vrtićka kuća Vila)
2025-12-17 17:00 - 19:00 | Dječji vrtić Đakovo, Ul. kralja Petra Kešimira IV 2, Đakovo, Hrvatska, 31000, Croatia (Local Name: Hrvatska)
Dječji vrtić Đakovo – vrtićka kuća Vila i ove godine priprema posebno blagdansko događanje koje okuplja djecu, roditelje, bake, djedove i sve prijatelje vrtića. Humanitarni božićni sajam održat će se 17. prosinca 2025. godine, od 17 do 19 sati, u prostoru vrtićke kuće Vila.
Program započinje u 17 sati prigodnim plesnim nastupima najmlađih izvođača, koji će svojim izvedbama unijeti radost i blagdanski duh u ovaj poseban dan. Nakon plesnog dijela slijedi svečano otvorenje sajma.
Posjetitelji će moći uživati u toploj i blagdanskoj atmosferi, zajedništvu i dječjoj razigranosti, ali i razgledati raznovrsne rukotvorine i blagdanske sitnice koje su uz puno truda pripremila djeca zajedno sa svojim odgojiteljima. Sav je prihod sajma namijenjen humanitarnoj svrsi, čime svatko tko sudjeluje doprinosi jednoj lijepoj i plemenitoj priči.
Organizatori pozivaju sve zainteresirane da dođu, podrže ovu inicijativu i zajedno proslave blagdansko vrijeme u duhu darivanja, zajedništva i dobrote.

Besplatni webinar „Sve o Fiskalizaciji 2.0 – pitanja i odgovori“
2025-12-17 15:00 - 17:00 | Hrvatska
U srijedu, 17. prosinca 2025. godine s početkom u 15:00 sati održat će se besplatni webinar „Sve o Fiskalizaciji 2.0 – pitanja i odgovori“. Predavanje će održati predsjednica Sekcije računovođa HOK-a Đurđica Mostarčić.
Sudjelovanje je besplatno, a webinar će se održati uživo na Facebook stranici i YouTube kanalu HOK-a. Snimka webinara bit će dostupna na društvenim mrežama HOK-a.
S obzirom na to da će ova promjena u određenoj mjeri utjecati na sve obrtnike, izrađeni su i informativni letci s ključnim informacijama o Fiskalizaciji 2.0., koje možete pronaći ovdje.
Izvor: Hrvatska obrtnička komora
Foto: ilustracija/Unsplash

Adventski program - Panettone s okusom mog zavičaja
2025-12-17 08:00 - 17:00 | Korzo, Korzo, Đakovo, Hrvatska, 31400, Croatia (Local Name: Hrvatska)
Danas, 17.12. 2025., na đakovačkom korzu, održava se adventski program u organizaciji Srednje strukovna škole Antuna Horvata.
Program PANETTONE S OKUSOM MOG ZAVIČAJA započinje u 16:00 sati u Kući Reichsmann, a nastavlja se u adventskoj kućici na na korzu nakon predstavljanja rezultata projekta u kojem su sudjelovale škole iz Kiseljaka, Subotice, Kaštela, Osijeka, Donjeg Miholjca, Slavonskog Broda, Đakova te đakovačka slastičarka Željka Lozić.
Uz učenike i učenice prehrambene struke nastupit će školski tamburaši, a posjetitelji će moći kušati i školsko, kuhano vino…

Božićni koncert zbora Bellaria
2025-12-17 08:00 - 17:00 | Muzej Đakovštine, Ulica Ante Starčevića 34, Đakovo, Hrvatska, 31400, Croatia (Local Name: Hrvatska)
Zbor Bellaria, koji nastupa kao dio Glazbene škole Arija, ove nedjelje će unijeti pravu božićnu atmosferu u grad.
Pridružite im se u nedjelju, 21. prosinca, s početkom u 19:00 sati u Muzeju Đakovštine te zapjevajte s njima najljepše božićne pjesme.
Ovaj koncert će biti poseban jer vas očekuje topla i raspjevana atmosfera kakva i priliči ovim blagdanima.

Božićni koncert Glazbene škole pri OŠ "I. G. Kovačić"
2025-12-16 18:30 - 20:30 | Dvorana Florentini, Frankopanska ul. 5c, Đakovo, Hrvatska, Croatia (Local Name: Hrvatska)
Osnovna glazbena škola pri OŠ “I. G. Kovačić” u Đakovu priprema čarobnu glazbenu večer povodom božićnih blagdana.
Koncert će se održati u utorak, 16. prosinca 2025., u dvorani Florentini s početkom u 18:30.
Pozivamo roditelje, prijatelje i sve ljubitelje glazbe da dođu podržati mlade glazbenike i uživati u toploj blagdanskoj atmosferi.

Izložba "Dubrovčanka, majka i medicinska sestra"
2025-12-15 19:00 - 2026-01-19 17:00 | Muzej Đakovštine, Ulica Ante Starčevića 34, Đakovo, Hrvatska, 31400, Croatia (Local Name: Hrvatska)
Za kraj godine Muzej Đakovštine donosi jednu zanimljivu izložbu o medicinskoj sestri Nikici Bovolini Blagojević. Rođena je 1899. godine u Dubrovniku i u tom gradu provodi djetinjstvo. Početkom 1920-ih dolazi u Beograd i upisuje školu za bolničarke, gdje je bila učenica prve generacije pod vodstvom Engleskinje Miss Newton, tadašnje direktorice škole. Izložbu o njenom životu i radu napravio je Tomislav Kovačević, s kojim je Muzej i prije surađivao, kad je postavio izložbu „Početci sestrinstva u Hrvatskoj i Đakovštini.“ Dio izložbe odnosi se na medicinsku sestru Mariju König iz Đakova, koja je svoje sestrinsko obrazovanje također stekla u Beogradu, a većinu svoga profesionalnog rada provela u Đakovu.
Tomislav Kovačević rođen je 1988. godine u Đakovu. Djetinjstvo provodi u Kuševcu, gdje pomaže svojoj baki i djedu pri obavljanju kućnih poslova te pri njihovoj njezi. Osnovnu školu završava u Đakovu, a Srednju medicinsku školu u Zagrebu pri Bolnici Sestara milosrdnica 2007. godine. Nakon odrađenog pripravničkog staža posvećuje se redovničkom životu u redu Milosrdne braće u Grazu od 2009. do 2011. godine. Nakon napuštanja redovničkog života odlazi u Njemačku gdje usavršava njemački jezik i stiče iskustva u sestrinskom zanimanju od 2011. do 2019. godine. Od lipnja 2019. godine radi u struci u Švicarskoj. Za vrijeme i nakon završetka školovanja interesira se za tematiku povijesti sestrinstva u Hrvatskoj i Europi. Prikuplja građu, sestrinske uniforme te promovira povijest sestrinstva modnim revijama sestrinskih uniformi. Pokušava širu javnost i sestrinsku struku upoznati sa bogatom povijesti medicinskih sestara u Hrvatskoj. Stvara kontakte u Njemačkoj, Danskoj i Austriji sa osobama koje se bave temom povijesti sestrinstva. Ostaje vjeran svome motu: Sestrinstvo je umjetnost i putovanje.
Otvorenje izložbe će se održati 15. prosinca 2025. godine (ponedjeljak) s početkom u 19 sati u Muzeju Đakovštine.

Dječja folklorna manifestacija "Sveta Lucija"
2025-12-14 17:00 - 21:00 | Piškorevci, Piškorevci, Piškorevci, Hrvatska, 31417, Croatia (Local Name: Hrvatska)
U nedjelju 14. prosinca 2025. s početkom u 17:00 sati u piškorevačkom Domu kulture održat će se dječja folklorna manifestacija “Sveta Lucija” koju organizira kulturno-umjetničko društvo “Zora”.
Folklorni program:
KUD “Zora” Piškorevci
KUD “Ivan Goran Kovačić” Beravci
KUD “Šokadija” Budrovci
KUD “Ledina” Gašinci
KUD “Slavonija” Đurđanci
KUD “Hrvatska čitaonica” Selci Đakovački
Od 19:00 sati održavat će se igre za djecu i mlade.

Breathwork Detox radionica
2025-12-13 16:30 - 18:30 | Healthy Fit, Fitness centar - Healthy fit, Đakovo, Hrvatska, 31400, Croatia (Local Name: Hrvatska)
Radionica Breathwork Detox donosi ti prostor za duboko disanje, otpuštanje stresa i stvaranje jasne životne vizije.
Tema ove radionice je kreiranje vizije, a održat će se 13. prosinca 2025. na dvije lokacije:

Yoga Home, Osijek 12:30 – 14:30
Healthy Fit, Đakovo 16:30 – 18:30

Cijena sudjelovanja: 30 €
Uz ove termine, tu je i posebna dvodnevna novogodišnja online radionica namijenjena postavljanju ciljeva i namjera za novu godinu:

31.12. 2025. — 10:00 do 12:00
1.1. 2026. — 16:00 do 18:00

Cijena za oba dana: 40 €
Ovaj program poziva te da zakoračiš u novu godinu s radošću, jasnoćom i svjesno postavljenim namjerama koje podržavaju tvoj rast, balans i unutarnji mir.
PRIJAVA I INFORMACIJE:
Prijave na: icatic@breathworkdetox.com ili na broj, 0989779640
Svaki veliki iskorak započinje jasno postavljenom namjerom. Oslobodite svoj puni potencijal, otpustite ono što vas koči i zakoračite u novu godinu sa samopouzdanjem i jasnoćom. Zajedno kreirajmo vašu najuspješniju godinu do sada!

Humanitarni Advent u Dračicama
2025-12-12 17:00 - 23:30 | NK Dračice, Đakovo, Hrvatska, Croatia (Local Name: Hrvatska)
U petak 12. prosinca s početkom u 17:00 sati u Ličkoj ulici održat će se “Humanitarni Advent u Dračicama”.
Očekuje vas zabava uz bogatu ponudu hrane i pića, a sva zarada namijenjena je obiteljima u potrebi.

Predstava - Armagedonci (Teatar Exit)
2025-12-11 20:00 - 21:30 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Svašta se skupi i svatko nešto trpi kad živi u rupi… to je tako, biti čovjek nije lako. Zato dok još možeš… leti, trči, sanjaj, voli, grli, ljubi… i sa svojim vrijeme gubi.
Armagedonci su tragikomična predstava s glazbenim elementima o tri neobična lika koji su propali kroz zemlju te ostali zatočeni u malom fundusu kazališta. Ne znajući što se dogodilo, kakva ih je to katastrofa snašla i zašto nitko po njih ne dolazi danima, oni posumnjaju da je svijet snašao Armagedon. Dane provode u čekanju, nadanju da će ih netko spasiti i u svemu onome što se naizgled čini kao gubljenje vremena. Prisiljeni provoditi vrijeme zajedno ta tri, na prvu nespojiva lika, jedni drugima postaju sve, izvori najvećih frustracija i nadomjestak svega onoga što im nedostaje, a da toga možda nisu ni bili svjesni. Katastrofa ih je odvojila od svijeta, ali spojila jedne s drugima u vremenu koje je sve, samo ne izgubljeno.
Vrijeme je oduvijek najvrjednija i sveopća valuta. Kad čovjeku ponestaje vremena, on dobiva priliku ubrzano spoznati što mu je u životu zaista važno. I možda, bar nakratko, to i živjeti.
Tekst i režija: Sanja Milardović
Dramaturgija: Nikolina Rafaj
Igraju: Judita Franković Brdar, Sanja Milardović i Ivan Simon
Glas Novinarke: Nadia Cvitanović
Kostimografija: David Morhan
Scenografija: Sanja Milardović
Glazba: Matej Merlić
Oblikovanje svjetla: Dina Marijanović
Oblikovanje zvuka: Miroslav Piškulić
Fotografija i video spot: Dubravka Kurobasa
Dizajn propagandnog materijala: Sara Dumančić i Katja Malešević
Trajanje: 100 minuta
Lokacija: dvorana DVD-a Đakovo (Splitska ul. 21)
Cijena ulaznice: 5 EUR (broj mjesta ograničen)

Ulaznice je moguće rezervirati putem marketing@czk-djakovo.hr, a preuzimanje rezerviranih i kupnja preostalih ulaznica moguće je na dan izvedbe od 16:00 u DVD-u Đakovo.

Tribina na temu na temu NOVI ZAKON O MIROVINSKOM OSIGURANJU – KLJUČNE IZMJENE U MIROVINSKOM SUSTAVU
2025-12-11 12:00 - 14:00 | Đakovo, Đakovo, Đakovo, Hrvatska, 31400, Croatia (Local Name: Hrvatska)
Pozivamo vas u četvrtak 11. prosinca 2025. u 12 sati u Đakovu, Strossmayerov Trg 1 na tribinu na temu NOVI ZAKON O MIROVINSKOM OSIGURANJU – KLJUČNE IZMJENE U MIROVINSKOM SUSTAVU.
Tribina je vrlo važna za osobe koje su korisnici mirovine kao i za osobe koje još nisu u mirovini.
Važne izmjene koje će na radionici pojasniti zaposlenici Hrvatskog zavoda za mirovinsko osiguranje su:

Povećanje najniže mirovine
Godišnji dodatak na mirovinu
Povećanje mirovinskog faktora za izračun visine invalidske mirovine (ostvarene po općem ili posebnom propisu).
Zapošljavanje korisnika mirovine ostvarene po općem i posebnom propisu uz istovremenu isplatu mirovine
Zapošljavanje hrvatskih branitelja korisnika mirovine po općem i posebnom propisu
Mogućnost ostvarivanja prava na prijevremenu starosnu mirovinu bez prestanka radnog odnosa, uz nastavak rada do polovice punog radnog vremena
Zapošljavanje djeteta sa statusom osobe s invaliditetom uz istovremenu isplatu mirovine
Zapošljavanje djeteta koje je ostvarilo obiteljsku mirovinu na temelju potpunog gubitka radne sposobnosti uz istovremenu isplatu mirovine

Tribinu organizira udruga veterana 3. gardijske brigade „Kune“ Đakovo.
Foto: ilustracija/Unsplash

Predstavljanje knjige Đure Pavičića "Doživljaji jednog neradnika u dvije priče"
2025-12-10 19:00 - 20:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
“Đuro Pavičić je autor čije se pisanje odlikuje iskrenošću, nostalgijom i dubokim osjećajem pripadnosti prostoru iz kojeg potječe. Pavičić u svom djelu oživljava slike mladosti, obiteljskih odnosa, seoskog života i društvenih promjena koje su obilježile njegovo odrastanje.” Helena Butković
Na predstavljanju koje će se održati u srijedu 10. prosinca u 19 sati sudjeluju Vesna Kaselj i dr. sc. Mirko Ćurić.
Za glazbeni dio večeri zaduženi su Sanja, Joco i Kišo.

Dječja predstava: Šapice
2025-12-08 18:00 - 19:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Šapice autora Slavka Sobina divna su i poučna priča o važnosti prijateljstva, toleranciji i prihvaćanju drugačijih. Nakon što su Šapice osvojile srca tisuće i tisuće mališana i njihovih roditelja, omiljeni likovi Dona i Mrš zaživjeli su i na kazališnim daskama. Kroz igru i pjesmu, glumci Katarina Baban i Slavko Sobin prenose sve poruke ove priče prikladne posebno u božićno vrijeme, a koje su je i učinile jednom od najpopularnijih knjiga za djecu u posljednje tri godine.
Kad se jednog dana, pred Božić, na ulici sretnu dva psa – jedan mali, ulični, ničiji i sretan s onim što nema, i jedan kućni, dobro odgojen, nezadovoljan s onim što ima – bit će to početak jednog velikog prijateljstva. Prijateljstvo, tolerancija i prihvaćanje drugačijih vrijednosti smisao su života, ili bi to barem trebali biti. To je ono što mališani mogu naučiti iz ove predstave, a odrasli se prisjetiti, ako su kojim slučajem zaboravili.
Tekst: Slavko Sobin
Režija: Katarina Baban i Slavko Sobin
Glume: Katarina Baban i Slavko Sobin
Trajanje: 35 minuta
Dob: 3+ godina
Lokacija: dvorana DVD-a Đakovo (Splitska ul. 21)
Cijena ulaznice: 3 EUR (djeci ispod 4 godine ulaz se ne naplaćuje)
Ulaznice je moguće rezervirati putem marketing@czk-djakovo.hr, a preuzimanje rezerviranih i kupnja preostalih ulaznica moguće je na dan izvedbe od 16:00 u DVD-u Đakovo.

Prvi Advent KUD-a "Sklad"
2025-12-06 16:00 - 20:00 | Prostorije KUD-a “Sklad”, KUD Sklad, Đakovo, Hrvatska, 31400, Croatia (Local Name: Hrvatska)
Kulturno-umjetničko društvo Sklad, jedno od najstarijih društava u Hrvatskoj s tradicijom dugom više od 160 godina, ove godine po prvi put organizira „1. Advent u Skladu“. Manifestacija će se održati 6. prosinca od 16 sati, u dvorištu i prostorijama KUD-a, na adresi M. Gupca 30, Đakovo.
Posjetitelje svih uzrasta očekuje bogata ponuda sadržaja i blagdanskog ugođaja. U prodaji će biti razne rukotvorine, domaće delicije poput pekmeza, meda i oraha, a posjetitelji će se moći ugrijati uz kuhano vino i topli čaj. Za sladokusce pripremamo palačinke i lepinjice, a posebna atrakcija bit će kokteli koje uživo priprema profesionalni koktel majstor.
Za najmlađe smo osigurali dječji kutak, a u posjet nam stiže i Sveti Nikola. Uz to, pripremili smo još jedno posebno iznenađenje koje će razveseliti djecu, ali i sve odrasle ljubitelje pasa.
„1. Advent u Skladu“ spoj je tradicijskih vrijednosti našeg društva i modernog, toplog blagdanskog ugođaja. Pozivamo sve građane Đakova i okolice da nam se pridruže te zajedno s nama otvore adventsko razdoblje u duhu zajedništva, veselja i slavonske tradicije.
Foto: Grad Đakovo

Promocija Zbornika Muzeja Đakovštine
2025-12-05 19:00 - 21:00 | Muzej Đakovštine, Ulica Ante Starčevića 34, Đakovo, Hrvatska, 31400, Croatia (Local Name: Hrvatska)
U petak, 5. prosinca 2025. godine održat će se promocija novog 17. broja Zbornika Muzeja Đakovštine s početkom u 19 sati u prostoru Muzeja Đakovštine u Đakovu.
Zbornik je rezultat dvogodišnjeg rada i istraživanja djelatnika Muzeja Đakovštine i ostalih autora koji se bave tematikom Đakova i Đakovštine. Zbornik donosi deset znanstvenih članaka, četiri stručna članka, osam prikaza knjiga i zbornika te godišnja izvješća o radu Muzeja Đakovštine i In memoriam Miroslavu Baueru. Jedinstvena je publikacija u Đakovu i u njemu se mogu radovi iz prošlosti i sadašnjosti Đakova i Đakovštine za različite interese.
Zbornik će od dana promocije biti dostupan za kupnju u suvenirnici Muzeja Đakovštine.
Muzej Đakovštine poziva sve zainteresirane da im se pridruže na promociji novog broja Zbornika Đakovštine. Ulaz je kao i uvijek besplatan.

Božićni koncert u OŠ J. A. Ćolnića
2025-12-05 18:00 - 20:00 | Osnovna škola Josipa Antuna Ćolnića, Osnovna škola Josipa Antuna Ćolnića, Đakovo, Hrvatska, 31400, Croatia (Local Name: Hrvatska)
U Đakovu će 5. prosinca u 18 sati u Osnovnoj školi J. A. Ćolnića biti održan Božićni koncert namijenjen svim sumještanima i ljubiteljima blagdanske glazbe. Događaj ima za cilj unijeti božićni ugođaj u zajednicu te okupiti građane u prigodnom glazbenom ozračju.
Na pozornici će nastupiti Tamburaški orkestar Rapsodija, ženska klapa Certissa, Zbor mladih Veritas iz Župe Dobrog Pastira te solistica Lorena Ljepotić uz pratnju Tomislava Ljepotića. Program obuhvaća izvedbe tradicionalnih i suvremenih božićnih skladbi.
Organizator, Osnovna škola J. A. Ćolnića, poziva sve zainteresirane da podrže domaće izvođače i uživaju u glazbenoj večeri koja će obilježiti početak adventskog razdoblja u Đakovu.

Sasvim običan kviz vol. 6
2025-12-04 20:00 - 22:30 | HNK Đakovo Croatia, HNK Đakovo Croatia, Đakovo, Hrvatska, 31400, Croatia (Local Name: Hrvatska)
Stiže nam šesto izdanje „Sasvim običnog kviza“!
Pripremi se za smijeh, izazovna pitanja i nezaboravne trenutke u društvu najboljih ekipa.
Prijavi ekipu, zauzmi mjesto i pokaži što znaš – a najvažnije, dođi po dobru zabavu!
Vidimo se na popularnom Pazarištu, u kafiću na igralištu HNK Đakovo Croatia
Četvrtak, 4. prosinca 2025.
Početak u 20:00 sati
Prijavit se možete ovdje: https://forms.gle/G9xUaxbFgXv2ZNgHA

Večer Teninih tamburaških uspomena
2025-12-04 19:00 - 21:00 | Hrvatska
Kroz 40 godina, kroz Tenine redove prošlo je jako puno tamburaša, a ovom se prilikom okupljaju kako bi pokazali da je Tena uvijek bila mjesto susreta svih generacija vrhunskih tamburaša! Od onih koji su svoje prve trzaje žica napravili baš u njihovoj školi tambure pa sve do onih koji su bili i ostali velika imena na tamburaškoj sceni!
Pod dirigentskom palicom Roberta Kudeljnjaka, očekuje vas bogat tamburaški program uz nastupe dragih im prijatelja i solista!
Tambure se već uvelike uštimavaju, glasovi zagrijavaju, a na Vama je da im se pridružite i uživate!

Nadbiskupijski susret djelatnika u stranačkom i političkom životu
2025-12-04 16:00 - 18:00 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
Nadbiskupijski susret djelatnika u stranačkom i političkom životu održat će se u četvrtak, 4. prosinca na Katoličkom bogoslovnom fakultetu u Đakovu s početkom u 16 sati. Tema susreta je solidarnost kao temeljno načelo socijalnog nauka Crkve, a o tome će izlagati dvojica profesora KBF-a u Đakovu: prof. dr. sc. Vladimir Dugalić i dr. sc. Igor Jakobfi. Skupu će se obratiti i đakovačko-osječki nadbiskup metropolit Đuro Hranić.

Koncert u okviru XXIII. Strossmayerovih dana
2025-12-03 18:30 - 20:30 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
U sklopu programa XXIII. Strossmayerovih dana, manifestacije posvećene životu i djelu biskupa Josipa Jurja Strossmayera, u srijedu, 3. prosinca 2025., održat će se glazbeni koncert u Studentskoj kapelici Katoličkog bogoslovnog fakulteta u Đakovu. Koncert započinje u 18:30 sati i otvoren je za sve zainteresirane posjetitelje.
Na programu će nastupiti sopranistica Georgia Balabini iz Grčke te Tea Kulaš, hrvatska orguljašica, koje će izvesti odabrana vokalno-instrumentalna djela prigodna za sakralni prostor i svečani okvir Strossmayerovih dana:
Johann Sebastian Bach (1685-1750)
(Gottfried Heinrich Stölzel)
Bist du bei mir
iz Knjižice za Annu Magdalenu Bach, BWV 508
Blute nur, du liebes Herz!
iz Muke po Mateju, BWV 244
Quia respexit humilitatem
iz Magnificata u D-duru, BWV 243
Wirf, mein Herze, wirf dich noch
iz Kantate Mein Gott, wie lang, ach lange, BWV 155
Partita u a-molu, BWV 827
Bereite dir, Jesu, noch itzo die Bahn
iz kantate Herz und Mund und Tat und Leben, BWV 147
Seufzer, Tränen, Kummer, Not
iz kantate Ich hatte viel Bekümmernis, BWV 21
Aus Liebe will mein Heiland sterben
iz Muke po Mateju, BWV 244
Er segnet, die den Herrn fürchten
iz kantate Der Herr denket an uns, BWV 196
Höchster, mache deine Güte
iz kantate Jauchzet Gott in allen Landen, BWV 51
Ovaj glazbeni događaj dio je bogatog programa kojim se obilježava 210. obljetnica rođenja i 120. godišnjica smrti biskupa Strossmayera, jednog od najistaknutijih hrvatskih kulturnih i političkih vizionara 19. stoljeća.
Svi građani i posjetitelji pozvani su pridružiti se ovoj glazbenoj večeri u ozračju kulturnog nasljeđa i duhovne baštine Đakova.
Foto: Grad Đakovo

2025-12-03 16:00 - 18:00 | Gama sportski centar, Gama Sportski Centar, Đakovo, Hrvatska, 31000, Croatia (Local Name: Hrvatska)
Lokacije i termini:
Osijek: 10:00 – 12:00 h
Đakovo: 16:00 – 18:00 h
Datumi radionica: 6.9., 11.10., 15.11., 13.12., 3.1.
Godina: 2025./2026.
Cijene: Pojedinačna radionica 30 EUR, Paket od 5 radionica 120 EUR (1 radionica gratis) + poklon: besplatna dvodnevna online radionica postavljanja ciljeva (vrijednost 40 EUR)
Ove radionice dizajnirane su za sustavan rad na otpuštanju ograničavajućih uvjerenja, emocionalnih blokada i misaonih obrazaca koji vas sputavaju. Kroz tehniku Breathwork Detox i NLP usmjerit ćemo vas na stvaranje jasne, snažne vizije i manifestaciju najuspješnije godine do sada.

ONLINE RADIONICA POSTAVLJANJA CILJEVA I VIZIJE U NOVOJ GODINI
Termini: 31.12. 2025. od 10:00 do 12:00 h i 1.1. 2026. od 16:00 do 18:00 h
Cijena: 40 EUR
Ova dvodnevna online radionica vodi vas kroz proces postavljanja ciljeva i kreiranja vizije za novu godinu, pomažući vam da jasno manifestirate svoje namjere i ostvarite željene promjene.

PRIJAVA I INFORMACIJE:
Prijave na: icatic@breathworkdetox.com ili na broj, 0989779640
Svaki veliki iskorak započinje jasno postavljenom namjerom. Oslobodite svoj puni potencijal, otpustite ono što vas koči i zakoračite u novu godinu sa samopouzdanjem i jasnoćom. Zajedno kreirajmo vašu najuspješniju godinu do sada!

XXIII. Strossmayerovi dani: Međunarodni interdisciplinarni znanstveno-umjetnički simpozij o Strossmayeru
2025-12-03 09:00 - 17:00 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
U srijedu, 3. prosinca u 9:00 sati održat će se Međunarodni interdisciplinarni znanstveno-umjetnički simpozij o Strossmayeru, u povodu 210. obljetnice rođenja i 120. obljetnice smrti našega biskupa, uz sudjelovanje uglednih predavača iz Hrvatske i inozemstva.

Dobrotvorni doručak
2025-11-29 08:00 - 10:00 | Đakovo, Đakovo, Đakovo, Hrvatska, 31400, Croatia (Local Name: Hrvatska)
Socijalno-humanitarna udruga Terezijin krug Đakovo dana 29. studenog 2025. godine, u sklopu manifestacije Svome gradu za blagdane Grada Đakova, organizira Dobrotvorni doručak.
Dobrotvorni doručak će se ponuditi svim ljudima dobre volje, u subotu 29.11.2025. godine, od 8:00 do 10:00 sati na Gradskoj tržnici – “Đakovačkoj pijaci” i bit će gratis! Napokon, bit će to prilika kušati slasne zalogaje chefa restorana Omakase, Gorana Kuncea!
Želimo podijeliti ovaj obrok s vama za početak Došašća u Danima dobrote i solidarnosti. Mali je to znak pažnje i zahvalnosti za dugogodišnju podršku našem humanitarnom djelovanju, a posebno za podršku iskazanu korisnicima Socijalne samoposluge Đakovo!
Ujedno želimo podsjetiti o važnosti odgovornog postupanja s hranom – da se hrana ne baca, da se pripremaju obroci u količinama koje su doista potrebne te da se višak namirnica uvijek može usmjeriti onima kojima će najviše značiti.
Zahvaljujemo svima koji će i ovog Došašća podijeliti radost predbožićnog razdoblja s onima kojima je to najpotrebnije, kako bi i oni dostojanstveno proveli nadolazeće blagdane. Svoju dobrotu možete iskazati donacijom namirnica i/ili higijenskih potrepština, koje je potrebno donijeti u Mažuranićevu 8, u prostor Socijalne samoposluge Đakovo.
Dobrotvorni doručak bit će prilika za topli ljudski susret i zajedništvo te podsjetnik na važnost brige za bližnje, solidarnost i humanost u svakodnevnom životu.

Koncert tradicijske glazbe: Eho borduna
2025-11-28 19:00 - 21:00 | Muzej Đakovštine, Ulica Ante Starčevića 34, Đakovo, Hrvatska, 31400, Croatia (Local Name: Hrvatska)
Posljednji događaj iz cjelogodišnjeg projekta ARLAukanje je koncert tradicijske glazbe Eho borduna.
Riječ je o vokalnom projektu izvođačica koji spaja tradicijsku i etno glazbu različitih kultura u jedinstvenu glazbenu priču. “Eho” kao simbolika tona koji se prostire i odražava u prostoru i kao pitanje kojim se vokalistice bave, što je to u tradicijskoj glazbi da joj se vraćamo? “Bordun” s druge strane simbolizira stalnost i trajnost tona kao baze koji mijenja oblike ali i dalje stameno otvara komunikacijske kanale vokalne tradicije.
Ove izvođačice kroz nalik jednostavne koncertne nastupe, predstavljaju bogatu riznicu tradicionalnih pjesama u suvremenim vokalnim aranžmanima koji stvaraju most između prošlosti i sadašnjosti.
Njihov pristup tradicionalnoj glazbi je istraživačko putovanje kroz koje otkrivamo zajedničke niti ljudskog iskustva. Svaka pjesma nosi svoju priču – od uspavanka i svadbenih pjesama do pjesama rada i slavlja. Posebnu pažnju posvećuju višeglasju karakterističnom za različite tradicije, stvarajući bogat zvučni pejzaž koji povezuje naizgled udaljene svjetove.
Kroz svoje izvedbe, istražuju kako su naši preci koristili glazbu u svakodnevnom životu – od rituala i slavlja do radnih pjesama i uspavanka. Stapanjem tradicionalnih tehnika pjevanja sa suvremenim vokalnim izričajem stvaraju jedinstveni glazbeni doživljaj. Njihov repertoar obuhvaća pjesme na različitim jezicima, čime demonstriraju univerzalnost ljudskog glazbenog izraza.
U srži ovog projekta je istraživanje načina na koji glazba povezuje ljude kroz vrijeme i prostor. Svaka melodija koju izvode nosi u sebi priče generacija koje su je prenosile, čuvale i obogaćivale. Kroz inovativne vokalne harmonije i ritmove istražuju kako su različite kulture koristile glazbu za izražavanje istih temeljnih ljudskih iskustava – ljubavi, rada, tugovanja, slavlja.
Ovaj program doprinosi obogaćivanju naše lokalne zajednice predstavljanjem bogatstva tradicijske glazbe u novom ruhu, potiče međukulturni dijalog, doprinosi očuvanju nematerijalne kulturne baštine i aktivnom uključivanju publike u tradicijsko pjevanje. Izvođačice žele pokazati kako vokalna tradicija, bez obzira na porijeklo, govori univerzalnim jezikom koji povezuje sve ljude.”
Projekt se provodi kroz platformu Clubture događaj u okviru 25. kruga programa ‘CTHR: Programska razmjena i suradnja’ mreže Clubture network, uz potporu Ministarstva kulture i medija HR, Zaklade Kultura nova, odjela za kulturu Grada Zagreba i Nacionalne zaklada za razvoj civilnoga društva kroz program Centri znanja. Jedan od pokrovitelja je i Grad Đakovo, a domaćini su Udruga ARLA i Muzej Đakovštine.

Orguljaški koncert „Svjetlo iz tame“ u đakovačkoj katedrali
2025-11-27 19:00 - 21:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Orguljaški koncert „Lux ex Tenebris – Svjetlo iz tame“ u đakovačkoj katedrali u četvrtak, 27. studenoga održat će hrvatski orguljaš dr. sc. Mario Perestegi, profesor orgulja na Akademiji za glasbo u Ljubljani, sada u zvanju redovitog profesora.
Na programu su djela sljedećih autora: Emilio Busolini, Jehan Langlais, Petr Eben, Imre Sulyok, Franjo Lučić, Johann Sebastian Bach i Denis Bedard.
Početak koncerta je u 19 sati.
